Aviv Geffen

Aviv GEFFEN (; naskiĝis la 10-a de majo 1973 en Ramat Gan) estas israela rokmuzika kantisto, poeto kaj muzikisto, filo de la poeto Yonatan Geffen. Kiel solisto, li publikigis plurajn albumojn, kiuj fariĝis oraj kaj platenaj en Israelo; li ankaŭ estas konata kiel membro de la muzikbando Blackfield (kun Steven Wilson).

 Kariero 
Ĉar li ne militservis li deklaras sin konscienceca obĵeto kaj enkuraĝigas aliajn ankaŭ ne militservi. 

Post la publikigo de la albumo "Achshav Meunan", Gefen fariĝis idolo por la israela junularo, fariĝante simbolo de nova generacio kaj samtempe altirante malakcepton de la establita ordo. En la titolkanto de la albumo, Gefen kantas: "Ni estas la fikita generacio" ( hebree: אנחנו דור מזוין ). De la komenco de sia kariero, Gefen konscie elektis provokeman bildon, aperante sursceneje peze ŝminkita kaj netradicie vestita (laŭ la vortoj de liaj kontraŭuloj, vestiĝante "kiel kokcino "). Muzikologoj Regev kaj Seroussi atentigas, ke ne ekzistis analogoj de tia skandala glamroko en la israela muziko, escepte de la pli fruaj provoj de Zvika Pick, kaj eksterlanda sperto de ĉi tiu speco, kvankam konata al israelaj ŝatantoj, jam eksmodiĝis en la 90-aj jaroj.

Aŭtoro de polemikaj kantotekstoj traktantaj temojn rilatajn al perforto, drogoj kaj alkoholaĵo. Ankaŭ konata pro sia netradicia konduto kaj androgina bildo, rememoriga pri David Bowie. Efektive, tra la jaroj, la muzika stilo de Geffen estis influita de rokmuzikaj bandoj kiel Pink Floyd, U2, Radiohead, Nirvana, kaj artistoj kiel John Lennon kaj Bob Dylan. La piano- kaj gitarludado de Geffen estas ĉefe influita de Thom Yorke de Radiohead kaj The Edge de U2. Geffen ofte citis Bob Dylan kaj Roger Waters kiel gravajn influojn.

Gefen estas dediĉita al subtenado de la pacprocezo kun la palestinanoj. La 4-an de novembro 1995, li prezentis por la pacmanifestacio en Tel-Avivo, dum kiu Jicĥak Rabin estis murdita. Li skribis pri ĉi tiu evento en multaj kantoj, el kiuj la plej fama estas "Aŝmah aleinu" ( Plorante por vi ).

Gefen estas internacie konata pro siaj kunlaboroj kun Steven Wilson, kun kiu li formis la duopon Blackfield. La repertuaro de Blackfield inkluzivas pli malnovajn kantojn de Gefen re-aranĝitajn kaj kun anglalingvaj kantotekstoj.

 Diskaro (kantoj adaptitaj al la angla) 

 It's Only The Moonlight (1992)
 It's Cloudy Now (1993)
 Aviv Geffen III (1994)
 Nowhere (1995)
 The Letter (1996)
 Full Moon (1997)
 Hollowed (1999)
 White Nights (1999)
 Journey (2000)
 Memento Mori (2002)
 Im Hazman (2006)
 Rak Shirey Ahava (2006)
 Live (2008)
 Aviv Geffen (2009)

 Referencoj 

 Eksteraj ligiloj 

 Oficiala retejo
 Blackfield – oficiala retejo
 Aviv Geffen ĉe Discogs.com
 Aviv Arkiva – informo en ambaŭ la angla kaj la hebrea
 (itale) Interview with Aviv Geffen and Steven Wilson at rockline.it

Kategorio:Rokpianistoj
Kategorio:Israelaj rokkantistoj
Kategorio:Israelaj komponistoj
Kategorio:Israelaj pacistoj
Kategorio:Israelaj ateistoj